CELEX: 62018CN0718
Language: lv
Date: 2018-11-16 00:00:00
Title: Lieta C-718/18: Prasība, kas celta 2018. gada 16. novembrī – Eiropas Komisija/Vācijas Federatīvā Republika

11.2.2019   
            
            
               LV
            
            
               Eiropas Savienības Oficiālais Vēstnesis
            
            
               C 54/6
            
         
      Prasība, kas celta 2018. gada 16. novembrī – Eiropas Komisija/Vācijas Federatīvā Republika
      (Lieta C-718/18)
      (2019/C 54/09)
      Tiesvedības valoda – vācu
      
         Lietas dalībnieki
      
      
         Prasītāja: Eiropas Komisija (pārstāvji: M. Noll-Ehlers, O. Beynet)
      
         Atbildētāja: Vācijas Federatīvā Republika
      
         Prasījumi
      
      Prasītājas prasījumi Tiesai ir šādi:
      
                  1.
               
               
                  atzīt, ka, nepareizi transponējot
                  
                              —
                           
                           
                              Eiropas Parlamenta un Padomes Direktīvas 2009/72/EK (2009. gada 13. jūlijs) par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu (1) 2. panta 21. punktu un Eiropas Parlamenta un Padomes Direktīvas 2009/73/EK (2009. gada 13. jūlijs) par kopīgiem noteikumiem attiecībā uz dabasgāzes iekšējo tirgu un par Direktīvas 2003/55/EK atcelšanu (E9998) 2. panta 20. punktu;
                           
                        
                              —
                           
                           
                              Direktīvu 2009/72/EK un 2009/73/EK 19. panta 3. punktu saistībā ar 19. panta 8. punktu;
                           
                        
                              —
                           
                           
                              Direktīvu 2009/72/EK un 2009/73/EK 19. panta 5. punktu;
                           
                        
                              —
                           
                           
                              Direktīvas 2009/72/EK 37. panta 1. punkta a) apakšpunktu un 6. punkta a) un b) apakšpunktu, un Direktīvas 2009/73/EK 41. panta 1. punkta a) apakšpunktu un 6. punkta a) un b) apakšpunktu,
                           
                        Vācijas Federatīvā Republika nav izpildījusi Direktīvās 2009/72/EK un 2009/73/EK paredzētos pienākumus;
               
            
                  2.
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Šī prasība attiecas uz Direktīvu 2009/72 un 2009/73 par elektroenerģijas un dabasgāzes tirgu nepilnīgu transponēšanu Vācijā ar Enerģētikas likumu [Energiewirtschaftsgesetz (turpmāk tekstā – “EnWG”). Turklāt pēc Komisijas uzskatiem, transponēšana ar EnWG četros punktos ir notikusi tikai nepilnīgi. Pirmkārt, vertikāli integrēta uzņēmuma definīcija, kas nosaka, uz kuriem uzņēmumiem attiecas direktīvu nošķiršanas normas, esot transponēta Vācijas tiesībās tikai ierobežoti. Otrkārt, uzteikuma normas attiecībā uz darba vietas maiņu vertikāli integrētā uzņēmumā nav pilnībā transponētas. Treškārt, arī tiesību normas, kurās ir aizliegta noteikta līdzdalība vertikāli integrētu uzņēmumu uzņēmumos vai to finanšu piešķīrumi, ir transponētas tikai ierobežoti. Visbeidzot, tas, kā EnWG ir piešķirtas kompetences, pārkāpj valsts regulatīvās iestādes kompetences, kādas tās ir paredzētas šajās direktīvās.
      Pēc Komisijas uzskatiem, tādējādi esot pārkāpts Direktīvas 2009/72/EK 2. panta 21. punkts un Direktīvas 2009/73/EK 2. panta 20. punkts, Direktīvu 2009/72/EK un 2009/73/EK 19. panta 3. punkts saistībā ar 19. panta 8. punktu, Direktīvu 2009/72/EK un 2009/73/EK 19. panta 5. punkts, kā arī Direktīvas 2009/72/EK 37. panta 1. punkta a) apakšpunkts un 6. punkta a) un b) apakšpunkts un Direktīvas 2009/73/EK 41. panta 1. punkta a) apakšpunkts un 6. punkta a) un b) apakšpunkts.
      
         (1)  OV 2009, L 211, 55. lpp.
      
      
         (E9998)  OV 2009, L 211, 94. lpp.